el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el en en fr el el el el el el el el el en el el el el el el el el el el el el el el en el el el el el el el el el el el el el el el el el el el el el el el el el el el el
Το θέμα του παρόντος λήμματος μπορει να μην ικανοποιεί τα κριτήρια της εγκυκλοπαιδικότητας σύμφωνα με τις οδηγίες της Βικιπαίδειας.
Αν θέλετε, μπορείτε να επεξεργαστείτε το λήμμα έτσι ώστε να είναι κατανοητό ότι ανταποκρίνεται στα κριτήρια. Σε διαφορετική περίπτωση, είναι πιθανόν να γίνει ανακατεύθυνση, να συγχωνευθεί ή να διαγραφεί βάσει των κριτηρίων περί μη εγκυκλοπαιδικότητας.
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η ΕΡΤ Open (Ελληνική Ραδιοφωνία Τηλεόραση Open) (ελλ.: ΕΡΤ Ανοιχτή) ήταν[2][3] αυτοδιαχειριζόμενος φορέας, ο οποίος παρουσιαζόταν ως η συνέχεια της ΕΡΤ,[4][5][6] καθώς διαχειριζόταν μέρος των τηλεοπτικών και ραδιοφωνικών συχνοτήτων της καθώς και ένα μέρος από την περιουσία της,[7][8] κατά τη διάρκεια της μη λειτουργίας της το 2015 (Προηγήθηκε αναστολή της λειτουργίας της από την Κυβέρνηση Αντώνη Σαμαρά), μέχρι την επαναλειτουργία της.
1 Ιουλίου 2021 (Παραχώρηση συχνότητας του σταθμού, στην ΕΡΤ)
Η ΕΡΤ είναι και θα παραμείνει ανοιχτή!
Ελεύθερη φωνή για την κοινωνία
Λεωφόρος Μεσογείων 463, Αγία Παρασκευή, Αθήνα (Ελλάδα)
Με την επαναλειτουργία της ΕΡΤ η ΕΡΤ Open δεν σταμάτησε την λειτουργία της, αλλά περισσότερα από τα τηλεοπτικά κανάλια και τους ραδιοφωνικούς σταθμούς της, σταμάτησαν να εκπέμπουν από αυτή και επέστρεψαν στην ΕΡΤ.[9][10] Έκτοτε, η λειτουργία της, είναι νομικά παράνομη, καθότι η ΕΡΤ, λειτουργεί κανονικά, ενώ νομικά η συχνότητα 106,7 FM από όπου εξέπεμπε έχει εκχωρηθεί από την ΕΕΤΤ να εκπέμψει, κάποιο πρόγραμμα της ΕΡΑ, από το κέντρο εκπομπής της Πάρνηθας.
Ο σταθμός από την 1η Ιουλίου 2021 λειτουργεί μόνο διαδικτυακά ενώ από την επόμενη μέρα στους 106,7 FM από την Πάρνηθα εξέπεμπε προσωρινά το Δεύτερο Πρόγραμμα[11] το οποίο διατηρεί πομπό στη συχνότητα 102,9 FM, η οποία είναι η επίσημη συχνότητα του σταθμού στην τοποθεσία αυτή. Από τις 27 Αυγούστου 2021 στην παλιά συχνότητα του σταθμού εκπέμπει ο Zeppelin 106.7, ο οποίος είναι ο νέος σταθμός της ΕΡΤ με ξένη μουσική.
1.1 Επαναλειτουργία της ΕΡΤ
Ύστερα από το κλείσιμο της ΕΡΤ από την κυβέρνηση Σαμαρά την Τρίτη 11 Ιουνίου του 2013 με παράλληλο κλείσιμο των αναμεταδοτών της[12][13], οι απολυμένοι εργαζόμενοί της στην τηλεόραση και το ραδιόφωνο (ΕΡΑ) συνέχισαν να λειτουργούν την πλειοψηφία των ραδιοφωνικών και τηλεοπτικών σταθμών της.
Λίγες μέρες αργότερα ξεκίνησαν και την ιστοσελίδα ertopen.com, αρχικά για την αναμετάδοση ειδήσεων και βίντεο ενώ αργότερα έγιναν διαθέσιμα και τα τηλεοπτικά προγράμματα[14]. Οι εργαζόμενοι είχαν και την στήριξη της EBU, καθώς παρείχε τεχνική υποστήριξη για την μετάδοση της ΝΕΤ και της ΕΤ3, μέσω δορυφόρου, καθώς και μέσω διαδικτύου[15], υποστήριξη που διακόπηκε στις 21 Αυγούστου λόγω της έναρξης λειτουργίας της Δημόσιας Τηλεόρασης.[16] Επιπλέον, οι περισσότεροι πομποί της ΕΡΤ ξανάνοιξαν μεταδίδοντας το πρόγραμμα της ΝΕΤ και της ΕΤ3.
Στις 7 Νοεμβρίου του 2013, ύστερα από εισαγγελική εντολή, τα ΜΑΤ εισέβαλαν στο Ραδιομέγαρο και έβγαλαν τους εναπομείναντες εργαζόμενους της ΕΡΤ[17], οι οποίοι είχαν παραμείνει για σχεδόν πέντε μήνες. Στις 5:13 π.μ. σίγησε το ραδιόφωνο ενώ λίγο νωρίτερα είχαν διακόψει την λειτουργία τους η ΝΕΤ και η ΕΤ1. Ο εκφωνητής συνελήφθη μαζί με άλλους δύο παραγωγούς. Τις επόμενες μέρες, το κεντρικό δελτίο ειδήσεων της ΝΕΤ, όπως και κάποιες ενημερωτικές εκπομπές, μεταδίδονταν από το δρόμο, έξω από το Ραδιομέγαρο[18]. Μετά από μερικές μέρες, οι εργαζόμενοι της ΕΡΤ μετακινήθηκαν στα στούντιο της ΕΡΤ3.
Στις 30 Ιανουαρίου του 2014, έγιναν τα εγκαίνια των εγκαταστάσεων της ΕΡΤ Open, οι οποίες βρίσκονται στα γραφεία της ΠΟΣΠΕΡΤ απέναντι από το Ραδιομέγαρο[19][20][21] ενώ τον Μάρτιο του ίδιου έτους αποχώρησε από το εγχείρημα μέρος των απολυμένων εργαζόμενων του Δεύτερου Προγράμματος και αλληλέγγυων ραδιοφωνικών παραγωγών, μετά από διαφωνίες με τη διοίκηση της ΠΟΣΠΕΡΤ για τους στόχους του και τον τρόπο λειτουργίας του[22][23][24][25].
Ο ΣΥΡΙΖΑ και οι Ανεξάρτητοι Έλληνες, τα δύο κόμματα που σχημάτισαν την κυβέρνηση συνεργασίας η οποία προέκυψε από τις εκλογές του Ιανουαρίου 2015 περιελάμβαναν στο πρόγραμμά τους την επαναλειτουργία της ΕΡΤ. Στις 28 Απριλίου 2015, υπερψηφίστηκε κατά πλειοψηφία το σχετικό νομοσχέδιο,[26] σύμφωνα με το οποίο η ΝΕΡΙΤ μετονομαζόταν σε ΕΡΤ, και το οποίο περιελάμβανε αλλαγές στον τρόπο λειτουργίας του οργανισμού και προέβλεπε την επαναπρόσληψη όλων των απολυμένων.[27] Η ΕΡΤ επαναλειτούργησε στις 11 Ιουνίου 2015. Ωστόσο, η ΕΡΤ Open συνεχίζει τη λειτουργία της ακόμα και μετά την επαναλειτουργία της ΕΡΤ.
Έπειτα από την επαναλειτουργία της ΕΡΤ, η διοίκηση της ΕΡΤ ασκεί πιέσεις στην ΠΟΣΠΕΡΤ, ώστε να σταματήσει η λειτουργία της ΕΡΤ Open, ωστόσο η ΠΟΣΠΕΡΤ θεωρεί ότι πρέπει να συνεχίσει τη λειτουργία της.[10] Η σημερινή ΕΡΤ Open αποτελείται από έναν διαδικτυακό ενημερωτικό ιστότοπο και ένα διαδικτυακό ραδιοφωνικό σταθμό στην Αθήνα.
Έπειτα από την επαναλειτουργία της η ΕΡΤ3 αποχώρησε από την ΕΡΤ Open και το ίδιο έκαναν και οι δύο ραδιοφωνικοί σταθμοί της (102 FM και 95.8 FM).[28]
Η ΕΡΑ Αθήνας ήταν ο ραδιοφωνικός σταθμός της ΕΡΤ Open, αποτελώντας τη συνέχεια του Πρώτου Πρόγραμματος.[29] Δημιουργήθηκε στις 11 Ιουνίου 2013, όταν η κυβέρνηση Σαμαρά έκλεισε αιφνίδια την ΕΡΤ. Η ΕΡΑ Αθήνας συνέχισε ανεπίσημα να εκπέμπει στους 106.7 στα FM και μετά από την επαναλειτουργία της ΕΡΤ.[3] Στις 11 Ιουνίου 2015 ο ραδιοφωνικός σταθμός μετονομάστηκε σε ΕΡΤ Open Radio 106,7 FM.
Η ΕΡΑ Θεσσαλονίκης ήταν ο δεύτερος ραδιοφωνικός σταθμός της ΕΡΤ Οpen και ιδρύθηκε στις 11 Ιουνίου 2013 όταν η κυβέρνηση Σαμαρά έκλεισε αιφνίδια την ΕΡΤ. Θεωρούνταν η συνέχεια του 102 FM, όμως κυρίως εξέπεμπε στους 103,3 FM από το κέντρο της Θεσσαλονίκης την οποία κάλυπτε επειδή στις συχνότητες 95,8 και 102 FM, τις κατείχε η μεταβατική ΝΕΡΙΤ, για τον δικό της 102 FM. Από τις 29 Ιουνίου 2015, η λειτουργία του σταθμού συνεχίζεται από την ΕΡΤ3 υπό τις ονομασίες 102 FM και 95.8 FM οι οποίοι σταθμοί επανήλθαν μετά από δύο χρόνια, στις επίσημες συχνότητες τους, από το κέντρο εκπομπής του Χορτιάτη.
Νέα Ελληνική Ραδιοφωνία, Ίντερνετ και Τηλεόραση
↑ Whois Record for ErtOpen.com
↑ «Γιατί καθυστερεί η επαναλειτουργία της ΕΡΤ. Η ονοματολογία και οι έριδες. Δεν κλείνει το ERTOPEN». huffingtonpost.gr. 23 Μαΐου 2015. https://www.huffingtonpost.gr/2015/05/23/koinwnia-media-ert-nerit-_n_7426754.html. Ανακτήθηκε στις 12 Ιουνίου 2015.
↑ 3,0 3,1 «Ραδιοφωνικό Πρόγραμμα Κυριακή 12-07-2015». ertopen.com. 12 Ιουλίου 2015. Αρχειοθετήθηκε από το πρωτότυπο στις 2016-03-04. https://web.archive.org/web/20160304125221/http://www.ertopen.com/programma/item/3524. Ανακτήθηκε στις 12 Ιουλίου 2015.
↑ «Η ΕΡΤ στο ertopen.com». Εφημερίδα των Συντακτών. 29 Ιανουαρίου 2014. Ανακτήθηκε στις 26 Σεπτεμβρίου 2014.
↑ «Ο αγώνας των εργαζομένων της ΕΡΤ είναι πολύ σκληρός για να πεθάνει, πολύ φωτεινός για να αγνοηθεί». left.gr. 3 Σεπτεμβρίου 2014. Ανακτήθηκε στις 28 Σεπτεμβρίου 2014.
↑ «Η ΕΡΤ συνεχίζει μέσα από το www.ertopen.com». Τυπολογίες. Ανακτήθηκε στις 28 Σεπτεμβρίου 2014.
↑ «ΛΑΘΟΣ ΑΠΟ WIKIPEDIA που αναφέρει ότι η κατάληψη του κτιρίου της ΕΡΤ 3 είναι παράνομη…». news.makedonias.gr. 16 Σεπτεμβρίου 2014. Αρχειοθετήθηκε από το πρωτότυπο στις 2 Ιουλίου 2015. Ανακτήθηκε στις 2 Οκτωβρίου 2014.
↑ «Εξώδικο ΠΟΣΠΕΡΤ-ΕΣΗΕΑ» (PDF). Ανακτήθηκε στις 2 Οκτωβρίου 2014.
↑ 10,0 10,1 «Πιέσεις για την ertopen». typologies.gr. 25 Ιουνίου 2015. http://www.typologies.gr/%CF%80%CE%B9%CE%AD%CF%83%CE%B5%CE%B9%CF%82-%CE%B3%CE%B9%CE%B1-%CF%84%CE%B7%CE%BD-ertopen/. Ανακτήθηκε στις 25 Ιουνίου 2015.
↑ «Satleo Forum - Ραδιοφωνικό τοπίο στην Αττική».
↑ «Έκλεισε την ΕΡΤ η κυβέρνηση. Κόπηκε το σήμα σε όλη την Ελλάδα». news 247. 11 Ιουνίου 2014. Ανακτήθηκε στις 2 Οκτωβρίου 2014.
↑ «Η κυβέρνηση κλείνει την ΕΡΤ». The Press Project. 11 Ιουνίου 2013. Ανακτήθηκε στις 26 Σεπτεμβρίου 2014.
↑ «ertopen.com: Ελεύθερη Φωνή για την Κοινωνία». avgi.gr. Ανακτήθηκε στις 3 Οκτωβρίου 2014.
↑ «Το πρόγραμμα της ΕΡΤ αναμεταδίδεται από την EBU». gossip-tv.gr. 12 Ιουνίου 2013. Ανακτήθηκε στις 2 Οκτωβρίου 2014.
↑ «ERT streaming to end as interim greek broadcaster launches news bulletin». EBU. 19 Αυγούστου 2013.
↑ «Έφοδος των ΜΑΤ στο Ραδιομέγαρο της ΕΡΤ». e-radio.gr. Ανακτήθηκε στις 2 Οκτωβρίου 2014.
↑ «To 1o ιστορικό δελτίο ειδήσεων με φόντο τα ΜΑΤ». The Press Project. 10 Νοεμβρίου 2013. Ανακτήθηκε στις 2 Οκτωβρίου 2014.
↑ «Την Πέμπτη η ertopen κάνει εγκαίνια στην Αγία Παρασκευή». tvxs.gr. 28 Ιανουαρίου 2014. Ανακτήθηκε στις 2 Οκτωβρίου 2014.
↑ «Εγκαίνια αύριο για την Ertopen». Η Αυγή. 29/01/2014. https://www.avgi.gr/koinonia/83304_egkainia-ayrio-gia-tin-ertopen. Ανακτήθηκε στις 2 Οκτωβρίου 2014.
↑ «ΠΟΣΠΕΡΤ: Σας καλούμε στην κοπή της πίτας μας (30/1 ώρα 12:00) – Συνεχίζουμε τον αγώνα μας με δύναμη και αισιοδοξία». ΕΡΤ Open. 28 Ιανουαρίου 2014. Ανακτήθηκε στις 2 Οκτωβρίου 2014.
↑ «Αλλαγή συντονιστή για το «Δεύτερο Πρόγραμμα»». radiofono.gr. ραδιόφωνο.gr. 7 Μαρτίου 2014. Ανακτήθηκε στις 26 Ιανουαρίου 2015.
↑ «Τριβές για το Δεύτερο Πρόγραμμα της «Ανοιχτής ΕΡΤ»». radiofono.gr. 15 Μαρτίου 2014. Ανακτήθηκε στις 26 Ιανουαρίου 2015.
↑ «Διασπάστηκε το «Δεύτερο Πρόγραμμα» της ΕΡΤ με εκδίωξη 70 παραγωγών». radiofono.gr. Ανακτήθηκε στις 2 Ιανουαρίου 2015.
↑ Κανελόπουλος, Δημήτρης (9 Απριλίου 2014). «Το «Δεύτερο Πρόγραμμα» που αντέχει». e-tetradio.gr. e-tetradio.gr. Ανακτήθηκε στις 26 Ιανουαρίου 2015.
↑ Πουλακίδας, Κώστας (1 Μαΐου 2015). «ΕΡΤ: Από την Τρίτη τα ιδιωτικά κανάλια θα έχουν ανταγωνιστή». avgi.gr. avgi.gr. Ανακτήθηκε στις 1 Μαΐου 2015.
↑ «Βουλή: Επικριτική μόνο η ΠΟΣΠΕΡΤ στο ν/σ για την ΕΡΤ». naftemporiki.gr. naftemporiki.gr. 15 Απριλίου 2015. Ανακτήθηκε στις 12 Ιουνίου 2015.
↑ «Satleo Forum - Ραδιοφωνικό τοπίο στην ΑΤΤΙΚΗ».
↑ «Ήταν κάποτε η ΕΡΑ...». skaipatras.gr. 16 Σεπτεμβρίου 2014. Αρχειοθετήθηκε από το πρωτότυπο στις 13 Νοεμβρίου 2013. Ανακτήθηκε στις 2 Οκτωβρίου 2014.